yiferdisen n tuttra iɣef d-nmeslay, nufa-d belli tlata ala acu i d-yekkan si tantala n taɛrabt wama ani, ay, wi, llan yakk di tantaliyin n tmaziɣt, meḥsub aẓar-nsen d asduklan. Yella umqim arbadu ay i d-nufa belli ur yerzi ara tuttra di tilawt, yella kan d amassaɣ, armi deqqal i yessaweḍ mi yeddes akked tenzaɣ ɣer akked ɣef yeddem anamek n umattar. Ayen i d-ijebden mliḥ lmendad-nneɣ d taɣayemt ani. Tagi ɣef wakken nefhem aẓar-is, tekka-d si tdukkli n umattar ma akked tenzaɣt n. amedya : ma n ket si tmahaɣt, lmeɛna-ines acḥal lkil-is . Syin imir ɣer sdat uɣalen myentaḍen armi d-fkan mani di tantaliyin-niḍen. Ma yella di teqbaylit, iruḥ uferdis m yeggra-d ani yuɣal iga tuddsa akked yiferdisen ɣef way deg d-nmeslay s ufella.